《赤壁图歌》
明代·李东阳

荆州水军八十万，鼓棹扬旗下江汉。江东将帅谁敢当，年少周瑜独轻难。

汉家英雄本龙种，怒指中原扼双腕。孔明决策讨操逆，誓复深仇起相捍。

东风吹沙暗赤壁，百里旌旗眼中乱。列炬争驰疾若星，南军已在中流半。

黄郎大呼老瞒走，乌鹊翻飞过江岸。攀缘失手势两孤，一纸军书万人散。

贼兵未平壮士死，猜疑已作萧墙患。唇亡齿寒不自知，可惜衣冠尽涂炭。

乾坤无情岁月改，千古兹山石不烂。东坡老翁好奇古，一官远向黄州窜。

箫声入秋木叶空，此地经过独肠断。高歌扣舷和者谁，回首斯人亦凋换。

奸雄僣窃何足数，青史离离后人看。为君击节歌此图，却立苍茫倚长叹。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。